kardosdrur/scandi-wiki huggingface dataset:
WrestleMania III

WrestleMania III var den tredje udgave af pay-per-view-showet WrestleMania produceret af World Wrestling Federation. Det fandt sted 29. marts 1987 fra Pontiac Silverdome i Pontiac, Michigan. 

Begivenheden er særligt kendt for at have været overværet af 93.173 tilskuere, hvilket er det største tilskuerantal for en indendørs sportsbegivenhed i Nordamerika nogensinde. Det er samtidig det wrestlingshow, hvor flest tilskuere har betalt for at komme ind, i verden nogensinde. Mange anser også showet, der blev set af flere millioner mennesker i Nordamerika, for at være højdepunktet i 1980'ernes wrestling-boom i USA.

Der var 12 kampe på programmet ved WrestleMania III. Showet huskes mest for dets main event, som var en VM-titelkamp mellem Hulk Hogan og André the Giant. Kampen var særligt opreklameret, fordi Hulk Hogan havde været regerende verdensmester i mere end tre år, og André the Giant, der var 2,24 m høj og vejede 220 kg, ikke havde tabt en kamp i 15 år. I slutningen af kampen bodyslammede Hogan den store kæmpe og var i stand til at forsvare sin VM-titel. Udover showets main event huskes også kampen mellem Randy Savage og Ricky Steamboat. Kampen, der var om WWF Intercontinental Championship, anses af mange for at være én af de bedste kampe i World Wrestling Entertainments historie.

Resultater 

 The Can-Am Connection (Rick Martel og Tom Zenk) besejrede Bob Orton og The Magnificent Muraco (med Mr. Fuji)
 Billy Jack Haynes kæmpede uafgjort mod Hercules (med Bobby Heenan)
 Hillbilly Jim, The Haiti Kid og Little Beaver besejrede King Kong Bundy, Little Tokyo og Lord Littlebrook via diskvalifikation
 Harley Race (med Bobby Heenan og The Fabulous Moolah) besejrede Junkyard Dog
 The Dream Team (Greg Valentine og Brutus Beefcake) (med Johnny Valiant og Dino Bravo) besejrede The Fabulous Rougeaus (Jacques og Raymond)
 Roddy Piper besejrede Adrian Adonis (med Jimmy Hart) i en Hair vs. Hair Match
 The Hart Foundation (Bret Hart og Jim Neidhart) og Danny Davis (med Jimmy Hart) besejrede British Bulldogs (Davey Boy Smith og The Dynamite Kid) og Tito Santana i en tagteam-kamp med seks wrestlere
 Butch Reed (med Slick) besejrede Koko B. Ware
 WWF Intercontinental Championship: Ricky Steamboat (med George Steele) besejrede Randy Savage (med Miss Elizabeth)
 Steamboat vandt dermed titlen i en af de bedste kampe i organisationens historie. 
 Honky Tonk Man (med Jimmy Hart) besejrede Jake Roberts (med Alice Cooper)
 The Iron Sheik og Nikolai Volkoff (med Slick) besejrede The Killer Bees (Brian Blair og Jim Brunzell) via diskvalifikation
 WWF Heavyweight Championship: Hulk Hogan besejrede André the Giant (med Bobby Heenan)
 Hogan bodyslammede André the Giant mod slutningen af kampen og var i stand til at forsvare sin VM-titel.
 Ifølge WWF var det André the Giants første nederlag i 15 år.

Wrestling
Wrestling i 1987
Davey Boy Smith

Davey Boy Smith (28. november 1962 – 18. maj 2002) var en britisk wrestler, der var mest kendt for sine optrædender i USA hos World Wrestling Federation – både under sit eget navn og ringnavnet The British Bulldog. Han vandt Stampede Wrestlings North American Championship to gange, samt en række andre titler i løbet af sin karriere. Smiths mellemnavn, Boy, var resultatet af, at hans forældre ved en fejl kom til at skrive Boy på hans fødselsattest i feltet, hvor der skulle have stået køn.

Da Smith ankom til Canada, kom han til at træne under Stu Hart (Bret Harts far). Mens han trænede der, mødte han Stu Harts yngste datter Diana, med hvem han blev gift i 1984. De fik to børn sammen, men blev skilt i 2000. Smith døde i 2002 efter et hjerteanfald, der menes at have været forårsaget af Smiths voldsomme brug af anabolske sterioder.

Eksterne henvisninger 

 
 

Wrestlere fra England
Miss Elizabeth

Elizabeth Ann Hulette (19. november 1960 – 1. maj 2003), bedst kendt under ringnavnet Miss Elizabeth var en amerikansk manager inden for wrestling. Hun blev kendt verden over i 1980'erne og 1990'erne som manager for en række forskellige wrestlere, især sin daværende mand Randy Savage, i World Wrestling Federation og World Championship Wrestling. 

Hulette mødte Randall Poffo, en amerikansk wrestler, der wrestlede under ringnavnet "Macho Man" Randy Savage, mens de begge arbejdede hos International Championship Wrestling. I 1985 skrev de begge kontrakt med World Wrestling Federation, hvor hun blev hans manager. På tv-skærmen blev hun kaldt for hans kæreste og derfor Miss Elizabeth, men i virkeligheden var de to gift. I 1988 blev hun også manager for Hulk Hogan, hvilket i 1989 fik de to wrestlere til at blive uvenner. I 1992 blev Randy Savage og Miss Elizabeth skilt.

I 1996 skrev Miss Elizabeth kontrakt med World Championship Wrestling, hvor Randy Savage også arbejdede. Hun startede som manager for Hulk Hogan og Randy Savage, der var blevet gode venner igen, men kort efter vendte hun dem begge ryggen og blev manager for rivalen Ric Flair og gruppen IV Horsemen. I 1997 blev Miss Elizabeth medlem af gruppen nWo og blev derved genforenet med både Hogan og Savage. Hulette arbejdede for WCW indtil 2000. 

Hulette blev fundet bevidstløs af sin nye kæreste, wrestleren Lex Luger, i 2003. Hun blev erklæret død, da ambulancefolkene ankom. Hun døde af en overdosis.

Eksterne henvisninger 

 

Wrestlere fra USA
Frydenlund (forlag)

Frydenlund er et dansk bogforlag beliggende på Frederiksberg og grundlagt i 1990 af Henning Lund, der stadig er ejer. Forlaget blev i 2005 omdannet til et aktieselskab. I 2019 skiftede forlaget navn fra Bogforlaget Frydenlund til Frydenlund.

Forlaget begyndte i 1990 som et enmandsforlag i Skt. Peders Stræde i København. Fra 1994 til 2011 havde forlaget lokaler i Hyskenstræde, og fra 2011 har det hørt til på Frederiksberg med eget domicil på Alhambravej 6.

Forlaget udgiver et bredt udvalg af faglitteratur. Hovedområderne er psykologi, pædagogik, rejse, ungdomsuddannelser, arbejdsliv, samfund og debat, historie, kulturhistorie og kunst.

Forlaget har 14 ansatte og udgiver ca. 60-70 nye titler årligt, fortrinsvis af danske forfattere og relativt få oversatte bøger. Blandt Frydenlunds forfattere er journalist og arkitekturkender Peter Olesen, tidl. kulturminister Jytte Hilden, børnepsykolog John Aasted Halse, designer og historieformidler Jim Lyngvild, gendyrker Persille Ingerslev og cand.pæd., ph.d. Stig Broström.
 
Frydenlund ejes af Vinyma Holding A/S, der også ejer de tre imprints (datterforlag): Alhambra, der udgiver skønlitteratur (og som har høstet megen anerkendelse for at udgive Shirley Jackson på dansk), Frydenlund Academic, der står for Frydenlunds videnskabelige peer reviewed-udgivelser, og Kriminalforlaget, der udgiver bøger inden for området 'true crime'.

Eksterne henvisninger 
 
 www.bogmarkedet.dk

Forlag fra Danmark
Frydenlund

Frydenlund (Slot) var en kongelig lystejendom i Vedbæk Sogn opført i 1669 og udvidet i 1722-1723 med en karakteristisk ottekantet centralbygning tegnet af arkitekt J.C. Krieger. Carl Christian Erdmann af Württemberg-Oels boede fra 1740 til 1760 på slottet med sin hustru.

Slottet blev restaureret, og kong Frederik V gav det som bryllupsgave til Caroline Mathilde, da hun blev gift med Christian 7. i 1766. 1770 blev et nyt palæ af træ opført i Lille Dyrehave ved C.F. Harsdorff. Harsdorffs palæ nedbrændte i 1793, og samme år blev Kriegers hus restaureret ved J.H. Rawert. En restaurering fulgte i 1840, og anlægget blev restaureret og ombygget af Carl Brummer og V.J. Mørk-Hansen i 1907-1908 og i 1930 ved Ole Falkentorp.

Slottet er gengivet i Laurids de Thurahs Den Danske Vitruvius.

Blandt ejerne er Victor Borge og Haldor Topsøe. Slottet ejes i dag af familien Topsøe gennem Frydenlund Ejendomsselskab ApS.

På Struensees tid blev der anlagt en vej fra Frydenlund Slot til Hirschholm Slot (Hørsholm Slot). Vejen blev brugt af Caroline Mathilde. Den hedder Caroline Mathildestien. Vejen blev nedlagt i 1772 efter Struensees fald.

Fredninger
Hovedbygningen samt side- og indkørselsbygninger blev fredet i 1918. I fredningsbeskrivelsen konkluderes at Frydenlunds bærende fredningsværdier knytter sig til det aksefaste og symmetriske bygningsanlæg bestående af en fritliggende hovedbygning flankeret af indkørselsbygninger og sidebygninger, der repræsenterer et 1700-tals landsted i udsøgte rammer.   

De 36 hektar omkring Frydenlund blev fredet i 1963. Det var en frivillig fredning oprettet af ejeren Haldor Topsøe. Området er udlagt til frugtplantage,  men der er også åbne græsarealer og marker.

Ejerliste 
 -1669: H. Ehm (kobbermølle)
 1670-1683: M. Friis
 17xx-17xx: Conrad Reventlow
 17xx-17xx: Anna Sophie Reventlow
 17xx-1793: Kronen
 1793-1803: Carl Adolf Boheman
 1803-1813: Wilhelm Bernhard von Linstow
 1813-1840: Cecilie M.E. Schouw
 1840-1843: H. Outzen Bjørn
 1843-1846: J.L. Gottlieb
 1846-1875: Gertrudine Rieffestahl
 1875-1905: Ludvig Castenskiold
 1905-1907: Boet efter Ludvig Castenskiold
 1907-1929: C.B. Thøgersen, grosserer
 1929-1952: Geo. K. Schiørring
 1952-1957: Boet efter Geo. K. Schiørring
 1957-1960: Victor Borge
 1960-2013: Haldor Topsøe
 2013-2015: Boet efter Haldor Topsøe
 2015-nu: Frydenlund Ejendomsselskab ApS

Kilder og henvisninger 

 Danmarks Slotte og Herregårde 

Slotte i Danmark
Bygninger, konstruktioner og anlæg i Rudersdal Kommune
Fredede slotte og herregårde i Danmark
Fredede enfamiliehuse, rækkehuse og landsteder i Danmark
Frydenlund (flertydig)

Frydenlund har flere betydninger:

 Frydenlund – ejendom i Vedbæk
 Bogforlaget Frydenlund – dansk forlag
 Knut Frydenlund (1927-1987) – norsk politiker og forfatter
Ole Wennike

Ole Wennike (født 1958 i København) er en dansk musiker og radiovært. Han var en af medstifterne af rockbandet The Sandmen i 1985.

Han har spillet mundharpe siden 1969 og el-bas siden 1972. Han fik efter mange års ufrugtbar musikerkarriere, endelig i 1985, fundet sammen med de rette folk, og var hermed en af grundlæggerne til rockbandet The Sandmen.

Efter The Sandmens opløsning i 1995, blev Ole Wennike og Morten "Varano" Hansens sideløbende fritidsprojekt til en realitet under navnet Nerve, bandet fik udgivet 2 albums under en 2-årig periode. Bandet spillede bl.a. support til David Bowie i Valby Hallen i 1996.

Han har efter Nerves opløsning i 1997 produceret og været vært på en mængde radioprogrammer på P3 og P4, bl.a. Spadestik fra 1998 til 2004. Han producerede også bl.a. programserien om garagerock til P3 og Den øde ø (desert island disc).

Diskografi

The Sandmen 
 The Sandmen (Garden, 1987)
 Western Blood (Garden, 1988)
 Western Blood (US version) (A&M, 1989)
 Gimme Gimme (Garden, 1990)
 Sleepyhead (EMI, 1992)
 Live (EMI, 1993)
 In The House Of Secrets (EMI, 1994)
 Beauties and Beasts (Best of + rarities) (EMI, 2003)
 White Trash Red Front (EMI, 2006)
 Shine (EMI, 2008)

Nerve 
 Nerve (EMI, 1996)
 Speedfreak Jive (EMI, 1996)

Diverse 
 Sing Sing & The Crime – Full Time Angel (Wire records, 1990)
 Excess Bleeding Heart – Libido (Bubble Sound Records, 1995)

Eksterne henvisninger 
 
 

Musikere fra Danmark
Bag stilheden

Bag Stilheden () er en tysk film instrueret af Caroline Link.

Synopsis 
Laras forældre er døve og hun tolker for dem, når de er ude i den hørende verden, fx når de er i banken eller til møder på hendes skole.

Juleaften giver Laras tante Clarissa, som har øre for musik, hende en klarinet, og Lara begynder at opdage musikkens verden, som er fuldkommen ukendt for hendes forældre.
Hun bliver en talentfuld klarinetspiller, og da hun er 18 år gammel, vil hun søge ind på Berlins musikkonservatorium. Hendes ønske om at søge ind på skolen kommer i konflikt med hendes fars afhængighed af hende og hans sorg efter moderens død.

Priser 
 1997: Deutscher Filmpreis:Bedste skuespiller (Testud) og bedste musik. Nomineringer for bedste film, bedste instruktør og bedste nye skuespiller (Laborit)
 1997: Bayerischer Filmpreis Bedste nye instruktør og bedste musik.
 1997: Tokyo International Film Festival, Grand Prix
 1998: Nomination to Academy Award for Best Foreign Language Film.

Bog 
 Caroline Link: Jenseits der Stille, Aufbau, 2001,  (Roman)
 Caroline Link: Jenseits der Stille. Systime, 2004,   (Indeholder filmens dialog med forbindende regibemærkninger fra Caroline Links roman af samme navn samt gloser og en udførlig tolkning af filmen)

Eksterne henvisninger 
 Ungewöhnliche Dreharbeiten  – Bayrischer Rundfunk
 Filmeintrag auf omdb.org with underground information
 
 

Tyske film fra 1996
Dramafilm fra Tyskland
Eli Lilly and Company

Eli Lilly er en verdensomspændende medicinalvirksomhed, som blev grundlagt i 1876 af farmaceuten Eli Lilly. Virksomheden har hovedkvarter i Indianapolis, USA. På verdensplan er Eli Lilly blandt de ti største medicinalfirmaer med ca. 40.000 medarbejdere fordelt på 143 lande.

Eli Lilly har udviklet lægemidler indenfor flere sygdomsområder som f.eks. diabetes, depression, skizofreni, knogleskørhed, ADHD, erektil dysfunktion og cancer.

Eli Lilly er det første medicinalfirma der har valgt at offentliggøre et offentligt register over kliniske studier.

Ekstern henvisning 
Eli Lillys register over kliniske studier 

Etableret i 1876
Lægemiddelvirksomheder fra USA
Bioteknologivirksomheder fra USA
Dietmar Hamann

Dietmar Hamann (født 27. august 1973 i Waldsassen, Vesttyskland) er en tidligere tysk fodboldspiller. 

Hamann har tidligere spillet for Bayern München, Newcastle United, Liverpool F.C., Bolton Wanderers og Manchester City F.C..

Hamann spillede mellem 1997 og 2006 desuden 62 kampe for Tysklands landshold, hvori han scorede fem mål. Han deltog ved VM i 1998, EM i 2000, VM i 2002 og EM i 2004.

Eksterne henvisninger 

Fodboldspillere fra Tyskland
Fodboldspillere fra FC Bayern München
Fodboldspillere fra Newcastle United F.C.
Fodboldspillere fra Liverpool F.C.
Fodboldspillere fra Bolton Wanderers F.C.
Fodboldspillere fra Manchester City F.C.
Fodboldspillere fra Milton Keynes Dons F.C.
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Zoran Tošić

Zoran Tošić (født 28. april 1987 i Zrenjanin, SFR Jugoslavien) er en serbisk fodboldspiller der i øjeblikket spiller for Partizan i hjemlandet som angribende midtbanespiller eller fløj. Han har tidligere spillet for blandt andet CSKA Moskva i Rusland, Manchester United i England og FC Köln i Tyskland.

Eksterne henvisninger 

 
 og  Profil af Zoran Tošić på Reprezentacija.rs  

Fodboldspillere fra Jugoslavien
Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra FK Partizan
Fodboldspillere fra Manchester United F.C.
Fodboldspillere fra 1. FC Köln
Fodboldspillere fra CSKA Moskva
Nerve (band)

Nerve er et dansk band dannet på initiativ af Ole Wennike og Morten "Varano" Hansen.

 Allan Vegenfeldt (The Sandmen) : Sang
 Morten "Varano" Hansen (Excess Bleeding Heart) : Keyboards,sampling.
 Stefan Moulvad (The Law) : Guitar
 Ole Wennike (The Sandmen) : El-bas.
 Alex Puddu (Excess Bleeding Heart) : Trommer

Usædvanlig Dance/Rock fusion.

Var support for David Bowie i Valbyhallen 1996.

Morten "Varano" Hansen og Alex Puddu dannede senere Puddu-Varano

Diskografi 
 Nerve (EMI,1996)
 Speedfreak Jive (EMI,1996)

Eksterne henvisninger 
 

Musikgrupper fra Danmark
Lee Martin

Der er flere personer ved navn Lee Martin:
 Lee Robert Martin – Manchester United F.C.-fodboldspiller
 Lee Andrew Martin – Tidligere fodboldspiller
Lee Andrew Martin

Lee Andrew Martin (født 5. februar 1968 i Hyde, Greater Manchester, England) er en engelsk tidligere fodboldspiller, der spillede som venstreback. Han spillede blandt andet for Manchester United, Glasgow Celtic og Bristol Rovers. Han repræsenterede sit land på U/21-niveau.

Referencer 

Fodboldspillere fra England
Fodboldspillere fra Celtic F.C.
Fodboldspillere fra Bristol Rovers F.C.
Fodboldspillere fra Huddersfield Town F.C.
Fodboldspillere fra Manchester United F.C.
Fodboldspillere fra Glossop North End A.F.C.
Fodboldspillere fra Cefn Druids A.F.C.
Fodboldspillere fra Bangor City F.C.
Australian Open-mesterskabet i damedouble 2009

Australian Open 2009 i damedouble var en del af Australian Open 2009. Damedoubleturneringen havde deltagelse af 64 par, hvoraf de 57 havde kvalificeret sig på baggrund af deres verdensranglisteplacering. De resterende syv par deltog på grund af et tildelt wild card.

Turneringen blev for tredje gang vundet af det 10.-seedede amerikanenske søsterpar Serena og Venus Williams, som i finalen slog den 9.-seedede slovakisk-japanske konstellation bestående af Daniela Hantuchová og Ai Sugiyama med 6-3, 6-3.

Det forsvarende mesterpar, ukrainerne Alona og Katerina Bondarenko, skuffede ved at tabe allerede i 1. runde til Gisela Dulko og Roberta Vinci. Turneringens danske islæt var Caroline Wozniacki, som sammen med Shahar Peer ligeledes tabte i 1. runde. Det dansk-israelske par blev slået af russerne Alla Kudrjavtseva og Ekaterina Makarova med 6-2, 6-3.

Resultater

Øverste fjerdedel

Anden fjerdedel

Tredje fjerdedel

Nederste fjerdedel

Kvartfinaler, semifinaler og finale

Kilde / eksterne henvisninger 
 Australian Open – Draws – Women's doubles 

Damedouble 2009
2009
WTA Tour 2009
Maierhöfen

Maierhöfen er en kommune i Landkreis Lindau, i regierungsbezirk Schwaben, i den tyske delstat Bayern. Den er en del af Verwaltungsgemeinschaft Argental.

Geografi 
Maierhöfen ligger i Region Allgäu.

Historie 
Maierhöfen hørte tidligere til Østrig, og var en del af det østrigske herskab Bregenz-Hohenegg. Efter Freden i Pressburg (1805) blev kommunen en del af Bayern.

Eksterne henvisninger 

Westallgäu
Coup de grâce

Coup de grâce (fransk: "nådestød") beskriver den handling, hvor man eksempelvis dræber et såret dyr med et nådestød for at undgå, at det lider. Udtrykket blev bl.a. brugt i middelalderen i forbindelse med de ridderlige æresbegreber. Det betød, at man ikke lod en såret modstander lide på slagmarken efter en sejr. Særlige våben som f.eks. en rondeldolk kunne benyttes til dette formål (stikke gennem en rustning eller mellem dennes plader) og kaldtes også en misericordie (latin for barmhjertighed). I en tid, hvor lægevidenskaben ikke var særlig udviklet, var døden ofte den bedste udvej, hvis man var hårdt såret.

Coup de grâce eller nådestød kan også bruges om eksempelvis virksomheder, der efter flere års tab til sidst fx bliver ramt af voldsomt stigende råvarepriser og dermed får nådestødet i overført betydning.

Referencer 

Etik
Febian Brandy

Febian Earlston Brandy (født 4. februar 1989 i Manchester, England) er en engelsk fodboldspiller der i øjeblikekt spiller for Ebbsfleet . Hans regulære position er angriber.

Han blev født i Manchester. Han har haft forskellige skader, hvoraf en af dem var et brækket ben, der holdt ham ude I det meste af 2005–06-sæsonen. Brandy er nu en fast mand på Uniteds reserveholde, og han scorede sit første mål for reserverne mod Bolton Wanderers i oktober 2006.

Brandy var med for United mod Liverpool i begge halvlege i FA Youth Cup-finalen, hvor han fik fremtvunget et straffespark I første halvleg – som Sam Hewson scorede på – men han gik glip af et mål, da han havde chancen i anden halvleg, som holdmanageren Paul McGuinness beskrev som "nøgletidspunktet" i det uafgjorte opgør, som Liverpool vandt på straffesparkkonkurrence. Brandy scorede også det eneste mål i Champions Youth Cup 2007-finalen mod Juventus.

Den 17. januar 2008 skrev Swansea City under med Brandy på en låneaftale indtil slutningen af 2007–08-sæsonen,, som blev bekræftet af den efterfølgende morgen. Brandy fik sin debut for Swansea i deres kamp mod Port Vale den 19. januar 2008, hvor han blev skiftet ind det 82. minut i stedet for Paul Anderson.

Brandy vendte tilbage til Manchester United til træning i juli 2008, men blev sendt på et seksmåneders langt lån til Swansea igen den 22. juli 2008. Han vendte tilbage til Manchester United den 12. januar 2009.

Den 2. februar 2009 tilsluttede Brandy sig Hereford United på en måneds lang aftale. Han fik debut for Hereford den 14. februar 2009, og han scorede det første mål i en 3-2-udesejr over Cheltenham Town; og efterfølgende scorede, den anden spiller på udlån fra Manchester United Sam Hewson, Herefords andre to mål. Brandy er sammen med Hewson allerede Herefords anden topscorer i sæsonen.

Hæder 
 Football League One (1): 2008

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Swansea City A.F.C.
Fodboldspillere fra Hereford United F.C.
Fodboldspillere fra Gillingham F.C.
Fodboldspillere fra Notts County F.C.
Fodboldspillere fra Walsall F.C.
Fodboldspillere fra Sheffield United F.C.
Fodboldspillere fra Rotherham United F.C.
Personer fra Manchester
Juan Galindo

Juan Galindo (født 1802, død 1839 i Tegucigalpa) var en mellemamerikansk opdagelsesrejsende, arkæolog og uafhængighedsforkæmper af spansk-engelsk-irsk afstamning. Han er kendt for sin udforskning af mayaruiner.

Galindo var søn af en spansk embedsmand i Costa Rica (i det daværende Nyspanien). I en ung alder sluttede han sig til uafhængighedsbevægelsen, for hvilken han ledte belejringen af Omoa. Havnebyen Omoa i det nuværende Honduras, var på det tidspunkt den sidste spanske højborg i Mellemamerika.

Efter uafhængigheden fra Spanien blev opnået i 1823, arbejdede Galindo som embedsmand for Mellemamerikas Forenede Stater, beskæftiget med opmåling, kartografi og topografi samt studier af lokale skikke.

Han udforskede også mayaruiner, især i Palenque og Copán. I modsætning til andre forskere i de præcolumbianske kulturer på hans tid, var Galindo den første, der gik ind for den (rigtige) tese, at bygningsværkerne ikke var skabt af en af de antikke højkulturer, men af forfædrene til Mellemamerikas oprindelige indfødte befolkning, mayaerne.

Som loyal støtte til præsident Francisco Morazán, blev Galindo involveret i borgerkrigen, da denne brød ud i 1838. Han deltog i flere slag, og da styrker fra Nicaragua i 1839 erobrede Tegucigalpa, blev Galindo dræbt i kamp.

Referencer 

Opdagelsesrejsende
Arkæologer
Personer fra Costa Rica
Personer fra Dublin
David Bellion

David Bellion (født 27. november 1982 i Paris, Frankrig) er en fransk tidligere fodboldspiller af senegalesisk afstamning. I sin karriere spillede han blandt andet for Sunderland, Manchester United og West Ham i England samt OGC Nice og Girondins Bordeaux i sit hjemland.

Eksterne henvisninger 

Fodboldspillere fra Frankrig
Fodboldspillere fra AS Cannes
Fodboldspillere fra Sunderland A.F.C.
Fodboldspillere fra Manchester United F.C.
Fodboldspillere fra West Ham United F.C.
Fodboldspillere fra OGC Nice
Fodboldspillere fra Girondins Bordeaux
Personer fra Paris